[{"text_idx": "#000003", "text": "Post c\u0302i tiu lanc\u0302o, Brazilo farig\u0302is membro de monda elito de 20 landoj, kiuj produktas satelitojn.\nKvankam g\u0302i trapasas ankorau\u0306 severajn sociajn malegalecojn kaj malric\u0302econ, krom nesufic\u0302aj san- kaj edukservoj, tamen oni povas pravigi la investon en tia teknologio, se oni konsideras g\u0302ian strategian gravecon.\nLa nova satelito multe pli precize registros la situacion de la arbaro, de la marbordo kaj de akvodeponejoj, kaj multe helpos dau\u0306ripovan agrokulturon."}, {"text_idx": "#000004", "text": "Artefaritaj satelitoj estis unuafoje elpensitaj de Isaac Newton, kiu kalkulis, ke ili povas orbiti c\u0302irkau\u0306 nia planedo, kiel la Luno.\nLa unua, la fama Sputnik, estis lanc\u0302ita en la jaro 1957; g\u0302ia pezo estis 83 kilogramoj.\nPoste, miloj da satelitoj komencis rondiri la mondon, por meteologiaj, astronomiaj, militistaj, komunikaj kaj aliaj celoj.\nC\u0302ar ili havas limigitan tempon de funkciado, poste ili senaktive plu orbitadas kiel rubaj\u0302o.\nNuntempe, sciencistoj jam maltrankvilig\u0302as pro la granda kvanto da orbitanta satelita rubaj\u0302o."}]